Държавен вестник, бр. 18, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  18
3. съществените елементи, необходими за 
нейното прилагане, и по-специално: начините 
за предявяване на рекламации; срок на тър­
говската гаранция; териториален обхват на 
търговската гаранция; име и адрес на лицето, 
предоставящо търговската гаранция, и име 
и адрес на лицето, пред което може да бъде 
предявена търговската гаранция, когато това 
лице е различно от лицето, предоставящо тър­
говската гаранция.
(2) В случай че търговската гаранция 
се предоставя от производител, който няма 
представител на територията на страната, и 
в заявлението за предоставяне на търговска 
гаранция липсва информацията по ал. 1, т. 1, 
тази информация се предоставя на потребителя 
по подходящ начин от продавача.
(3) Информацията по ал. 1 трябва да бъде 
ясна, разбираема и лесна за четене. Инфор­
мацията задължително се предоставя на бъл­
гарски език.“
§ 6. Член 120 се отменя.
§ 7. Член 121 се изменя така:
„Чл. 121. Неспазването на някои от изисква­
нията на чл. 118 и 119 не води до недействител­
ност на търговската гаранция и потребителят 
може да се позове на нея и да претендира за 
изпълнение на посоченото в заявлението за 
предоставяне на търговска гаранция.“
§ 8. В чл. 126 се правят следните изменения 
и допълнения:
1. Създава се нова ал. 2:
„(2) Срокът по ал. 1 спира да тече през 
времето, необходимо за поправката на потре­
бителската стока или за постигане на спора­
зумение между продавача и потребителя за 
решаване на спора.“
2. Досегашната ал. 2 става ал. 3 и се из­
меня така:
„(3) Ако търговецът е предоставил търговска 
гаранция на стоката и срокът на гаранцията 
е по-дълъг от сроковете за предявяване на 
рекламацията по ал. 1, рекламацията може да 
се предяви до изтичането на срока на търгов­
ската гаранция.“
§ 9. В чл. 127 се правят следните изменения:
1. Алинея 2 се изменя така:
„(2) Търговецът е длъжен да поддържа 
регистър на предявените пред него и пред 
упълномощените от него лица рекламации.“
2. Алинея 4 се изменя така:
„(4) Приемането на рекламации се извършва 
през цялото работно време в търговския обект, 
където е закупена стоката или е поръчана услу­
гата, на адреса на управление на търговеца или 
на друго място, посочено от търговеца. Правото 
на избор на място за предявяване на рекла­
мацията принадлежи изцяло на потребителя.“
§ 10. В чл. 128 ал. 1 се отменя.
§ 11. В чл. 148 се създава т. 4:
„4. сезира компетентния съд при наличие 
на неравноправни клаузи в договорите с общи 
условия с искане за обявяването им за ни­
щожни по реда на глава девета, раздел ІІІ в 
случаите, когато предприетите мерки по т. 1 са 
останали без резултат и клаузите на договора 
могат да засегнат голям брой потребители или 
е възможно същите да бъдат използвани и от 
други търговци.“
§ 12. Наименованието на глава седма се 
изменя така: „Договори за разпределено във 
времето право на ползване на собственост. До­
говори за дългосрочни ваканционни продукти. 
Договори за препродажба и замяна“.
§ 13. Член 149 се изменя така:
„Чл. 149. Разпоредбите на тази глава имат 
за цел да осигурят защита на потребителите 
при предлагането, продажбата, препродажбата 
и замяната на права и/или услуги по договори 
за предоставяне на разпределено във времето 
право на ползване на собственост и на договори 
за дългосрочни ваканционни продукти.“
§ 14. Член 150 се изменя така:
„Чл. 150. (1) Разпоредбите на тази глава 
се прилагат при договори, сключени между 
търговец и потребител.
(2) Потребител е всяко физическо лице, което 
действа за цели, които са извън търговията, 
стопанската дейност, занаята или професията 
на това лице.
(3) Търговец е всяко физическо или юриди­
ческо лице, както и всяко лице, действащо от 
името и за сметка на търговеца, което действа 
за цели, свързани с търговията, стопанската 
дейност, занаята или професията на това лице.
(4) Разпоредбите на тази глава не изключ­
ват и не ограничават прилагането на правила, 
регламентирани в закон, относно:
1. вписването на движима собственост или 
недвижим имот в специален регистър или 
прехвърлянето на имоти; 
2. установяването на търговеца и изисква­
нията на разрешителен, лицензионен или друг 
режим за упражняване на търговска дейност.“
§ 15. Член 151 се изменя така:
„Чл. 151. Договор за разпределено във време­
то право на ползване на собственост е договор, 
сключен за срок, по-дълъг от една година, чрез 
който потребител срещу заплащане придобива 
право да ползва един или няколко имота или 
друга движима собственост, използвана за нас­
таняване с нощувка за повече от един период 
на обитаване.“
§ 16. Член 152 се изменя така:
„Чл. 152. Договор за дългосрочни вакан­
ционни продукти е договор, сключен за срок, 
по-дълъг от една година, чрез който потребител 
срещу заплащане придобива право да ползва 
отстъпки или други предимства при настаняване 
за определен период от време заедно със или 
без предоставяне на транспорт или други услуги.“
§ 17. Член 153 се изменя така:
„Чл. 153. Договор за препродажба е договор, 
по силата на който търговец срещу заплащане 
съдейства на потребител да продаде или закупи 
разпределено във времето право на ползване 
на собственост или дългосрочен ваканционен 
продукт.“